Simone Tomassini

El **Simone Tomassini** (Vertemaa cont Minoeubra, 11 de magg 1974) a l'è 'n cantautor italian.

## Biografìa
El Simone Tomassini el firma el sò primm contràtt discografich con la Bollicine, la storica etichètta del Vasco Rossi, per via del Enrico Rovelli che ghe se vesìna al Simone e ne diventa el sò maneggión. El debùss al Festival de Sanremo 2004 cont *[[È stato tanto tempo fa]]*. In de l'istèss ann el partecipa in trii appontamént del Festivalbar cont *Il mondo che non c'è*. Ancasì el derva tutt i concèrt del *Buoni o cattivi Tour 2004* del Vasco Rossi,  e 'l ghe scriv insèma *[[Giorni (singól Simone)|Giorni]]*, che 'l dàa el titól del sò primm album, donca el ghe dà l'inviada al *Giorni Tour*. In del  2005, in di studi dela Bollicine, el registra el sò secónd album *[[Buon viaggio]]*. El partecipa a la secónda edizión de Music Farm, indoe che 'l se classifica tèrz in d'ona gara indoe che a se desfiden 11 cantant famos. El 27 de magg 2005 el sortìss el secónd album del Simone, *Buon viaggio*, tiràa adrèe de *Quando sei ragazzo*. El ven adrèe el *Buon viaggio Tour*. In del stèss temp el derva ancamò i dat del  *Buoni o cattivi Tour 2005*, el partecipa dò volt al Festivalbar 2005, al Tim Tour 2005 e a svariàa avveniment organizzàa di principai red radiofònich. Poeu l'è miss foeura el DVD *[[Simone Live 05 Alcatraz Milano]]*.

In del magg 2006, con la produziòn artistica e i arrangiamént del Vince Tempera, el mett foeura el sò tèrz album, *[[Sesso gioia rock'n roll]]*. Intratant la canzòn *Fuori come un balcone* l'è catada foeura dal Jerry Calà come colòna sonòra musicàl del sò film *[[Vita Smeralda]]*. Per i primm trii album el s'è firmàa domà come Simone.

In del magg 2007 el va foeura  *[[Niente da perdere (Simone)|Niente da perdere]]*, A settember del stèss ann el Vasco Rossi a 'l le ciama anmò, 'sta vòlta come ospìt del sò tour.

In del dicember 2008 el va foeura *[[Va tutto bene (Simone Tomassini)|Va tutto bene]]*.

Ancasì, in del stèss ann el partecipa insèma a la Nazionàl italiana cantant, indoe che 'l cantà *Uno su mille*, *La canzone del sole*, *La forza della vita* e *Si può dare di più*, brani doperàa in operaziòn benefìch.

Dòpo trii anni de la pubblicaziòn de *[[Niente da perdere (Simone)|Niente da perdere]]*, in del  november 2010 el va foeura el singòl *[[Ho scritto una canzone]]*.

El 29 del april 2011 la comenza  la trasmissión radiofonica del singól *[[Caduta libera (singól|Caduta libera]]*, che la ven prima de la pubblicaziòn del quart album *Simone Tomassini*, prevedùda per el 11 de maggio 2011. In de l'istèss dì el taca el *Sempre In Tour*. In del stèss mes a l'è anca autór del brano *Sei amore* cantàa del Paolo Meneguzzi.

El 11 de magg 2011 el va foeura el quart album officiàl autoprodòtt *[[Simone Tomassini (album)|Simone Tomassini]]*. El 26 de giugn el va foeura, domà in la versiòn digitàl e per el mercàa de lengua spagneoula, l'album *De Ti*, che gh'è denter domà i canzòn in spagnoeù presentàa in del album vegnùu prima, e ancasì la versiòn unplugged de *De Ti*.

El 10 de november 2011 l'è stà miss foeura el sò primm liber con titòl *Confessioni... di un pazzo* mìss foeura de Rupe Mutevole. El 8 de dicember el va foeura  *[[Happy Xmas - War is Over]]*, tributt al John Lennon.

In del 2012 el Tomassini el s'è miss adrèe con el *Sempre in tour*. El 8 de dicembre el mett foeura il siìgol *[[Spero davvero]]*. El sìngol *La Ferrari è lei*, miss foeura el 29 de marz e 'l riva  a pussee de 'n milión de visualizzaziòn in sul YouTube.

Cont el sò amis Paolo Meneguzzi, in del  2015 l'è protagonista d'on concèrt per i bagaj divérsament abil dela Rosa Blu,  e in quella causa chi a ghe stà denter divèrsi ann e ancasì in del 2013 el registra dal viv arènt la Palèstra de la sò struttura Anffas a Gràndola. L'album, distribuìi come CD e scaregamént digital, l'è fa anca su de *[[Imagine (singolo John Lennon)|Imagine]]* e *[[Knockin' on Heaven's Door]]*, indoe el Simone Tomassini el canta insèma ai bagaj dela  RSD Band, grupp musical miss in pée in del center  RSD Anffas Residence di Gràndola fàa su de persònn diversamént abil.

El 8 de dicember 2015, a distanza de 11 anni del sò debutt, el Simone el torna de noeuv cont el sìngol *Solo cose belle*, che 'l ven prima del album *[[Felice (Simone Tomassini)|Felice]]*, publicàa in del marz del 2016. El 25 de magg del 2018 el Simone el mett foeura insema al Paolo Meneguzzi el singòl “Estate Rock & Roll” (Etichetta Latlantide), ona canzón dedicàda al cinquantenari del Sessantòtt. El 27 del settember 2019 el mett foeura, per l'etichètta Cello Label, el noeuv singól “OVUNQUE”, scrivùu e prodòtt insèmma a l'Emiliano Bassi (Max Pezzali, Laura Pausini, Ermal Meta, Ultimo e altri) e a l'Andrea Bonomo (giamò autór de Nek, Loredana Bertè, Marco Mengoni e alter). Adsedèss l’artista a l'è in studi de registrazión per la produzión de brani inedit che i andarànn a fà su el sò noeuv disco futùr.

## Discografia

### Album in studi

* 2004 - *[[Giorni (album Simone)|Giorni]]*
* 2005 - *[[Buon viaggio]]*
* 2006 - *[[Sesso gioia rock'n roll]]*
* 2011 - *[[Simone Tomassini (album)|Simone Tomassini]]*
* 2016 - *[[Felice (Simone Tomassini)|Felice]]*

### EP

* 2011 - *[[De ti]]*

### Live

* 2010 - *[[Simone live Alcatraz 05]]*

### Sìngoj

* 1998 - *I love you*
* 1998 - *Mano nella mano*
* 2004 - *[[È stato tanto tempo fa]]*
* 2004 - *Il mondo che non c'è*
* 2004 - *[[Giorni (singolo Simone)|Giorni]]*
* 2004 - *Ci sarà il sole*
* 2005 - *Quando sei ragazzo*
* 2005 - *Fatto di cartone*
* 2005 - *Abito lei*
* 2006 - *Non piangere mai*
* 2006 - *Fuori come un balcone*
* 2006 - *Scuola della vita*
* 2007 - *[[Niente da perdere (Simone)|Niente da perdere]]*
* 2008 - *[[Va tutto bene (Simone Tomassini)|Va tutto bene]]*
* 2010 - *[[Ho scritto una canzone]]*
* 2011 - *[[Caduta libera (singolo)|Caduta libera]]*
* 2011 - *[[Il momento (singolo)|Il momento]]*
* 2011 - *[[Happy Xmas (War Is Over)]]*
* 2012 - *[[Barcollo ma non mollo]]*
* 2012 - *Spero davvero*
* 2013 - *[[La Ferrari è lei]]*
* 2015 - *Solo cose belle*
* 2016 - *Sapere che ci sei*
* 2016 - *Che sorriso che hai*
* 2018 - *Estate rock’n’roll*  cont el Paolo Meneguzzi
* 2019 - *Ovunque*
* 2020 - *[[Quando tutto finirà|Quando tutto finirà]]*
* 2020 - *Cuando Todo Se Termine* - col Paolo Meneguzzi 
* 2020 - *Charlot* (con Kiera Chaplin) 
* 2020 - *Quante volte ti sei perso* (live in Argentina)
* 2021 - *Origami* 
* 2021 - *Non mi sono perso niente* 

### Video

* 2005 - *[[Simone Live 05 Alcatraz Milano]]*

### Canzòn scrivùd per alter

* 2005 - *Mi mancherai* del Dennis Fantina
* 2011 - *Sei amore* del Paolo Meneguzzi sscrivùu cont el Meneguzzi
* 2013 - *Zero* del Paolo Meneguzzi scrivùu cont el Meneguzzi

## Liber

* 

## Referenz


## Alter progètt

## Ligamm de foeura
*Sitt offizial